Държавен вестник, бр. 5, 2004 г., стр. 60

С Т Р .  60
Д Ъ Р Ж А В Е Н   В Е С Т Н И К
Б Р О Й  5
Уважаеми данъкоплатци,
Предоставените от Вас лични данни са защитени съгласно Закона за защита на личните данни и Данъчния
процесуален кодекс и се обработват само във връзка с осъществяването на функциите на данъчната админист-
рация, за което са създадени регистри на хартиен и магнитен носител. Случаите, в които Вие сте задължени да
предоставяте Ваши лични данни на данъчните органи, са посочени в данъчното законодателство. ДПК регламен-
тира в какви случаи и на кои органи данъчните органи предоставят информация, представляваща служебна
тайна, каквато се явяват и Вашите лични данни. Данъчната администрация гарантира Вашето право на достъп
и на поправка на събраните лични данни в съответствие със ЗЗЛД и ДПК. Повече подробности можете да
намерите на интернет адрес: http://www.taxadmin.government.bg/. и на информационните табла в териториалните
данъчни дирекции и създадените към тях данъчни подразделения и изнесени работни места.
Адрес на Главна данъчна дирекция: София, бул. Дондуков 52.
УКАЗАНИЯ ЗА ПОПЪЛВАНЕ НА ДЕКЛАРАЦИЯТА
•
Декларация—Образец № 2 по чл.2б ЗКПО, се попълва и подава от лицензирания от държавата телефонен или
телекомуникационен оператор.
•
Лицензираният от държавата телефонен или телекомуникационен оператор декларира възнагражденията  на
доставчика (съгласно сключения договор) за предоставените телефонни или телекомуникационни услуги  и
дължимия окончателен данък  в срок до 20-о число на месеца, следващ месеца на извършване на услугата, в
териториалната данъчна дирекция по място на данъчната си регистрация, а за големите данъкоплатци—в Те-
риториална данъчна дирекция “Големи данъкоплатци”, София.
•
Окончателният данък  върху възнагражденията за извършените телефонни или телекомуникационни услуги се
удържа и внася от лицензирания от държавата телефонен или телекомуникационен оператор в срок до 20-о
число на месеца, следващ месеца на извършване на услугата.
•
Размерът на данъчната ставка е определен с чл. 46а ЗКПО и е 12 на сто.
•
Телефонният или телекомуникационният оператор е длъжен да се увери, че доставчикът на телефонната или
телекомуникационната услуга е декларирал дейността си за предоставяне на тези услуги пред съответната
териториална данъчна дирекция по място на данъчната си регистрация, а за големите данъкоплатци—пред ТДД
“Големи данъкоплатци”, София, както и да е предоставил договора, въз основа на който предоставя услугите,
с вписана в него клауза за размера на възнаграждението си.
•
Лицензираният телефонен или телекомуникационен оператор подава отделна декларация за всеки доставчик на
телефонни или телекомуникационни услуги, с които има сключен договор.
1684
ЗАПОВЕД № ЗМФ-23
от 8 януари 2004 г.
На основание чл. 2а и чл. 5, ал. 4 от Закона за корпоративното подоходно облагане утвърждавам:
1. Образец на декларация по чл. 2а, ал. 1, т. 1 и ал. 4 от Закона за корпоративното подоходно облагане за
хазартните игри “тото”, “лото” и “залагане върху резултати от спортни състезания или върху случайни събития”—
Образец № 1, съгласно приложението.
2. Образец на декларация по чл. 2а, ал. 1, т. 2 и ал. 4 от Закона за корпоративното подоходно облагане за
хазартните игри “лотария”, “бинго” и “кено”—Образец № 2, съгласно приложението.
3. Образец на декларация по чл. 2а, ал. 1, т. 3 и ал. 4 от Закона за корпоративното подоходно облагане за
хазартните игри, при които стойността на залога за участие се изразява в увеличената цена на телефонна или друга
телекомуникационна връзка (за организаторите на хазартни игри)—Образец № 3, съгласно приложението.
4. Образец на декларация по чл. 2а, ал. 3 от Закона за корпоративното подоходно облагане за хазартните
игри, при които стойността на залога за участие се изразява в увеличената цена на телефонна или друга теле-
комуникационна връзка (за лицензирани телефонни или телекомуникационни оператори)—Образец № 4, съг-
ласно приложението.
5. Образец на ежедневен отчет за получени и изплатени суми за участие в хазартна игра и образец на ежемесечен
отчет за получени и изплатени суми за участие в хазартна игра съгласно приложението.
Министър: М. Велчев